ANEXA  NR. 1 la HCL nr.12/30.01.2025
                                                         
STUDIU DE OPORTUNITATE
Privind concesionarea prin licitație publică  a unui imobil situat pe strada Bucovului, nr. 27

I. DESCRIEREA ȘI IDENTIFICAREA BUNULUI CE URMEAZĂ A FI CONCESIONAT

Obiectul concesiunii îl constituie imobilul compus dintr-un teren  în suprafață de 1308 mp și constructii cu suprafața construită de 559 mp/desfășurată de 1113,77 mp. 
 Imobilul este situat în orașul Boldești-Scăeni, strada Bucovului, nr.27, Tarlaua 40, Cc 1894, având NC 23747, și face parte din domeniul public al Orașului Boldești-Scăeni conform HCL nr.13/10.02.2009 cu modificările și completările ulterioare.
Conform Certificatului de urbanism nr. 07/12.01.2023 terenul are categoria de folosință curți construcții, construcțiile pot avea destinații de instituții publice și servicii de interes general – subzonă prestări servicii. Terenul este situat în intravilanul orașului Boldești-Scăeni, are acces din strada Bucovului, are branșamente la utilități, este racordat la electricitate, apă, gaze naturale și împrejmuit parțial cu gard soclu, stâlpi fier și boiuri din plasă.
 Obiectivul concesionǎrii îl reprezintă desfăşurarea activităţilor potrivit certificatului de urbanism:
- activități specifice instituțiilor de învățământ, unități sanitare, asistenţă farmaceutică, unități de cultură, unități de cult;
- activități administrative;
- sedii de firme, servicii pentru întreprinderi, consultanță, proiectare;
- comerț cu amănuntul;
- pensiuni, agenții de turism; 
- restaurante, cofetării, cafenele;
- spații verzi amenajate, spații de odihnă, agrement, locuri de joacă pentru copii;
- activități productive nepoluante fără risc tehnologic.
Concesionarul va trebui să dezvolte bunul concesionat prin investiții de capital cerute prin caietul de sarcini și să utilizeze terenul în scopul pentru care a fost concesionat.

II. MOTIVELE DE ORDIN ECONOMIC, SOCIAL ŞI DE MEDIU CARE JUSTIFICĂ REALIZAREA CONCESIUNII

1. Motive economico-financiare
Prin concesionarea acestui imobil, concedentul urmăreşte:
  - exploatarea eficientă a imobilului concesionat; 
  - impactul economic generat de promovarea imaginii zonei și implicit a orașului precum și oferirea  unor sevicii de calitate către cetățeni;
      - administrarea eficientă a domeniului public şi privat al orașului Boldești-Scăeni, în vederea  atragerii de venituri suplimentare la bugetul local;
      - posibilitatea dezvoltării zonei și îmbunătățirea nivelului de trai al locuitorilor orașului.
Prin concesionare se va încasa o redevenţă și se va achita impozitul pe teren, toate aceste sume se vor constitui în venit la bugetul local.

2.Motive sociale
Prin concesionarea acestui imobil, concesionarul va fi obligat sǎ amenajeze și să utilizeze construcțiile existente și să angajeze forţǎ de muncǎ de pe  raza localitǎţii, în principal din rândul şomerilor şi a celor ce beneficiazǎ de prevederile Legii nr.196/2016. Numai în cazul în care concesionarul nu gǎseşte specialişti din rândul cetǎţenilor oraşului Boldeşti-Scǎeni are dreptul sǎ angajeze din alte localitǎţi. 

3.Motive de mediu
 Prin concesionarea acestui imobil se urmărește crearea unui aspect plăcut în zonă și păstrarea curățeniei. La momentul actual imobilul este într-o stare avansată de degradare.
	
III. NIVELUL MINIM  AL REDEVENȚEI
 
      Preţul minim de pornire a licitaţiei, stabilit în urma întocmirii Raportului de evaluare de către  evaluator autorizat ANEVAR, Ene Constanța, este de 211.500 euro, echivalentul a 1.041.000 lei la cursul valutar de la data emiterii raportului, 21.02.2023.
      Nivelul redevenţei de pornire a licitației, va fi stabilit ținând cont de prevederile art. 307, alin.(5), din OUG nr.57/2019 privind Codul administrativ și anume:
a) Proporționalitatea redevenței cu beneficiile obținute din exploatarea bunului de către concesionar; 
b)  Valoarea de piață a bunului care face obiectul concesiunii;
c)  Corelarea redevenței cu durata concesiunii.
In ipoteza recuperării valorii de piața în 49 de ani rezulta: 211.500 euro/49ani= 4316,33 euro/ an redevență."
	
IV.PROCEDURA UTILIZATĂ  PENTRU  ATRIBUIREA  CONTRACTULUI DE   CONCESIUNE  ȘI  JUSTIFICAREA  ALEGERII  PROCEDURII

 	Conform art.312, alin. (1) din OUG nr.57/2019 privind Codul administrativ, atribuirea se va face prin licitaţie publică.
În baza Studiului de oportunitate, concedentul elaborează Caietul de sarcini şi Documentația de atribuire în vederea organizării licitației. 

V.DURATA  ESTIMATĂ  A  CONCESIUNII  
Durata propusă pentru concesiune este de 49 ani.

VI. TERMENUL PREVIZIBIL PENTRU REALIZAREA PROCEDURII DE CONCESIUNE
	Licitaţia  pentru atribuirea contractului de concesiune se va desfǎşura în cursul semestrului I al anului 2025.


Întocmit,
Breană Petre Dragoș
